**Uttalelse nummer 1:**

Sats på sykehusene

Telemark AP krever at Stortinget og regjeringen satser på våre felles sykehus. Den blå

regjeringen har dessverre bevilget for lite til helseregionene samtidig som de har gitt

kommersielle konsern et sugerør inn i sykehusbudsjettene gjennom såkalt “fritt

behandlingsvalg”.

Telemark AP er for valgfrihet, og det var Stoltenberg 1 regjeringen som innførte den gode

ordningen med å velge hvilket offentlig sykehus du kan motta behandling på. Dagens

regjering derimot innførte ordningen «Fritt behandlingsvalg» som gjør at privatsykehus tapper

midler fra offentlige og ideelle sykehus. Både Sykehuset Telemark og Betanien Hospital har

tapt stort på regjeringens manglende bevilgninger. Regjeringen tar midler fra vår helseregion

og gir til kommersielle, og ofte utenlandsk eide, helsekonsern.

Telemark AP mener at den årlige økningen av sykehusbudsjettene bør dobles fra regjeringens

nivå på under 1,5 mrd til minst 3 mrd. Samtidig bør sykehusene og deres fagfolk ikke tvinges

til å kjøpe tjenester fra kommersielle aktører på bekostning av tilbudet til de pasientene som

trenger det mest. Sykehuset Telemark har behov for økte midler til blant annet akuttilbud,

strålesenter og psykisk helse, og vi ser med uro på kuttene som regjeringen påtvinger

Betanien Hospital.

**Uttalelse nummer 2:**

10 tiltak for flere barn

I statsministerens nyttårstale ble det sagt at det må fødes flere barn i Norge. Det

statsministeren eller Høyre-regjeringen ikke gjør er å sørge for en offensiv politikk som vil

stimulere til nettopp dette. For imens ambisjonene på vegne av norske kvinner og menn er at

det skal fødes flere barn, så øker barnehageprisene. Det sørges for at det ikke lenger skal være

mulig for enslige å få muligheten til assistert befruktning. Flere opplever et press på

barselavdelingene om at man skal raskere hjem enn før. Vi har en raus og god tredelt

foreldrepermisjon i Norge, men også i denne ordningen mener Telemark Arbeiderparti det er

behov for forbedringer og forsterkende tiltak for å styrke både mors og fars stilling som

omsorgspersoner. Vi mener også det er viktig med tiltak og ambisjoner for bedre og enklere

adopsjonsprosesser.

Telemark Arbeiderparti foreslår derfor 10 tiltak for at flere skal ønske, ville og kunne både

føde og adoptere flere barn:

1. Telemark Arbeiderparti mener at førstegangsfødende som ønsker det sikres minimum

tre dager på barselavdeling/sykehushotell etter fødsel.

Det er stor variasjon mellom Sykehusene i Norge hvor lenge man kan bli værende på

barselavdeling etter fødsel. Haukeland Universitetssykehus har blant annet varslet at de har

som mål at gjennomsnittet skal hjem 6-8 timer etter fødsel. Vi mener førstegangsfødende

særlig må sikres minimum tre dager ved barselavdeling/sykehushotel dersom foreldrene

ønsker dette. Behovet for oppfølging av jordmor, lege og støtte de første dagene er viktig for

mor og barns helse.

2. At alle som trenger det får tilbud om inntil 5 gratis forsøk med assistert befruktning.

3. At enslige skal ha mulighet for assistert befruktning.

Egenandelen for assistert befruktning er på over 15000 kroner for tre forsøk og er så høy at

muligheten ikke er reell for alle. Høyre-regjeringen har nå slåt fast at det heller ikke skal gis

assistert befruktning til enslige. Vi mener alle skal ha rett på gratis hjelp med assistert

befruktning ved våre offentlige sykehus.

4. Sikre foreldre 46/56 uker foreldrepermisjon etter barnets fødsel.

I flere tilfeller vil et barn fødes etter termindatoen som er satt. I dagens

foreldrepermisjonsregelverk fører dette til at foreldre mister uker av permisjonstiden som

følge av eventuell fødsel etter termindato. Dette mener vi er uheldig og mener at foreldrene

ikke skal miste uker som følge av at barnet fødes etter termindato.

5. Lovfeste fars rett til betalt omsorgspermisjon to uker etter fødsel.

Flere LO-forbund har kjempet frem gode ordninger for tariffestet rett til betalt

omsorgspermisjon for far to uker etter barnet er født. Omsorgspermisjonen er viktig for far

som omsorgsperson, for å avlaste mor etter fødsel og for tilknytning til barnet. Denne

muligheten har ikke alle fedre i dag, og vi mener dette må sikres gjennom lovfesting.

6. Innføre tilbud om tidlig ultralyd for alle gravide.

Trygghet og kunnskap om det voksende barnet i magen er av stor betydning for vordende

foreldre. I dag betaler mange mødre for tidlig ultralyd ved private klinikker. Vi mener dette

tilbudet bør gis alle gravide som ønsker det.

7. Det bør gjennomføres en kartlegging av om flere foreldre velger å ta mer ulønnet

permisjon i dag enn i 2013.

I tillegg til foreldrepermisjonen har alle foreldre rett til 12 måneder ulønnet permisjon hver jf.

AML §12-6 og Folketrygdloven §14-16. Vi mener det er behov for å kartlegge hvor mange

som tar ut ulønnet permisjon i tillegg til foreldrepermisjon og ønsker mer kunnskap om dette.

En slik kartlegging bør se på om flere mødre og fedre tar ut mer ulønnet permisjon i 2019 enn

i 2013, og hva som er årsaken dersom kartleggingen viser en økning.

8. Det innføres en ordning med ventestøtte i perioden hvor foreldrene har avsluttet

foreldrepermisjonen og venter på barnehageplass.

Flere foreldre velger å ta ulønnet permisjon i tida etter endt foreldrepermisjon og frem til

tilbud om barnehageplass. For mange foreldre er måneden eller månedene mellom endt

permisjonstid og tilbudt barnehageplass svært krevende.

9. Aktiv arbeidssøkende skal gjelde som aktivitet jf. Aktivitetsplikten i

foreldrepengeregelverket. Far og mor har selvstendig opptjeningsrett, men uttaksretten

er ulik.

Vi mener det er rett med aktivitetsplikt for mor, men mener innholdet i aktivitetsplikten må

justeres og vurderes. Vi mener foreldre ikke skal tape foreldrepenger eller permisjonsuker

fordi flere kvinner jobber ufrvillig deltid eller er arbeidssøkende. Det å være arbeidssøkende

for større stilling eller aktivt arbeidssøkende må derfor godkjennes som aktivitet slik at far

ikke får reduserte foreldrepenger slik praksisen er i dag.

10. Legge til rette for at adopsjon skal være ubyråkratisk og effektivt, slik at flest mulig

barn vokser opp hos trygge voksenpersoner.

Adopsjon er et skifte av juridisk foreldreansvar. Formålet med adopsjon er å gi gode og varige

hjem til barn som av ulike grunner ikke kan bli tatt hånd om av sine biologiske foreldre. Vi

mener adopsjonsprosessene må bli enklere og bedre.

**Uttalelse nummer 3:**

Rettferdig fordeling

De sosiale og økonomiske forskjellene øker i Norge. Blant annet er den omfordelende

effekten gjennom skattesystemet mindre med dagens regjering (ssb.no). Dette går selvsagt

utover de svakeste i samfunnet og er en trussel for velferdsstaten. Skal vi lykkes med en

utjevning av forskjellene må de som har mest betale mer til fellesskapet, mens de som har

minst skal betale mindre.

Den viktigste faktoren for å redusere ulikheter i samfunnet er en trygg og sikker jobb til alle.

Den sittende regjering gir skattelettelser til de som allerede har mest, mens ordinære

lønnsmottakere får minimale lettelser. Det bidrar til å øke forskjellene.

Skal vi i fremtiden kunne ta store velferdsløft er vi avhengig av å sikre skatteinntektene. Nye

digitale inntektsmodeller og multinasjonale selskaper utfordrer skattegrunnlaget vårt. Digitale

selskaper som Facebook og Google fører inntektene sine ut av landet til hovedkontor i land

med kunstig lave skattesatser. Som eksemplifisert i Dagens Næringsliv (27.07.2017) anslår

Googles inntekter i Norge til 2,5 milliarder i 2016. Samme år betalte selskapet kun 2,9

millioner i skatt til Norge. Forklaringen er at Googles annonsesalg i Norge regnes som kjøpt i

Irland, og dermed blir ikke omsetningen inntektsført i Norge.(elogit.no). Dette undergraver

skattegrunnlaget i Norge.

Arbeiderpartiet vil:

-stanse og reversere dagens økende sosiale og økonomiske forskjeller

-redusere skattebelastningen til de med lave og middels inntekter

-sørge for at multinasjonale selskaper med en digital inntektsmodell skatter til det landet der

tjenestene leveres

Mindretallet Fredrik Sørlie vil ha inn denne setningen:

- Innføre generasjonsskatt på arv med høyt bunnfradrag

Flertallet: Tone Berge Hansen, Robin Kåss, Trond Jarle Roalstad, Lene Vågslid, Hanne

Kjersti Hogga, Trond Jore, Irene Bordier Haukedal og Roger Hegland ønsker ikke denne

setningen.

**Uttalelse nummer 4:**

Konkrete tiltak for klima og miljø

FNs rapport om klima og miljø viser at vi må handle raskt og omfattende for å nå

klimamålene vedtatt i Parisavtalen. Telemark Arbeiderparti mener at vi må ta nødvendige

grep både lokalt og nasjonalt for å bedre miljøet. Det er behov for tiltak innenfor mange

samfunnsområder. Vi vil i denne uttalelsen peke på grep i transportsektoren og kommunal

avfallshåndtering.

I Norge står transportsektoren for står for store deler av utslippene, derfor må vi føre en

politikk som endrer måten vi frakter personer og varer rundt på.

Det er viktig å fornye bilparken til nullutslippskjøretøy. Vi trenger flere og bedre

ladestasjoner samt legge til rette for nye løsninger knyttet til hydrogen i Telemark.

I Grenland og andre byområder, bør det først og fremst satses på kollektiv, gange og sykkel,

men samtidig anerkjenner vi at biltransporten er viktig, særlig distriktene i Telemark.

For å flytte flere over til kollektive løsninger bør tilbudet gjøres både billigere og bedre.

Jernbaneinvesteringer har gitt et løft som må utnyttes ytterligere f eks gjennom flere lokaltog.

Vi ønsker kraftfulle investeringer i jernbaneinfrastrukturen i tråd med prioriteringene i Arena

samferdsel.

Flytransporten står for stor del av forurensing nasjonalt. Derfor ønsker ikke Telemark

Arbeiderparti bygging av tredje rullebane på Gardemoen.

Varetransport på veg kan bli sikrere og mer miljøvennlig ved å stille krav og å kontrollere at

kravene blir fulgt. Elektriske skip og jernbane bør i økende grad brukes i stedet for

vegtransport av varer.

Miljøvennlige kommuner er også en nøkkelfaktor. Vi ønsker å redusere avfallet og sortere

dette på en bedre måte. Dette vil vi gjøre gjennom blant annet stille krav til det offentlige og

private bedrifter som leier offentlig bygg om søppelsortering.

Matsvinn er også en stor utfordring for klimaet. Vi ønsker derfor en matkastelov for å

redusere matsvinn samt tiltak for matsvinn ovenfor bedrifter. Vi ønsker også å støtte

organisasjoner og foreninger som deler ut mat fra butikkene slik som matsentralen.

Telemark Arbeiderparti vil:

- Styrke miljø-fondene for transportsektoren

- At staten skal dekke opp til 80% av kostnadene knyttet til store kollektivutbygginger

- Styrke kollektivtransporten og gjøre den billigere

- Intensivere forskning på nye drivstoffer

- Bygge flere ladestasjoner

- Omstille fergenæringen til å bli elektrisk samt forby ferger å gå på tungolje

- Innføre et omstillingsprogram for å vri kompetansen i norske verft mot utvikling av

nullutslippsfartøy og ombygging av eksisterende fartøy.

- Sette mål om at Norge skal være klimanøytralt innen 2030.

- Si nei til tredje rullebane på Gardemoen

- Innføre en matkastelov og tiltak ovenfor bedrifter som driver med matsvinn.

**Uttalelse nummer 5:**

Uten fagarbeidere stopper Norge

Norske fagarbeidere er i verdenstoppen med lange stolte tradisjoner i både privat og offentlig

sektor. Telemark fylke er gode på fagopplæring, og årlig mottar 900 personer fagbrev,

svennebrev eller kompetansebevis i vårt fylke.

I møte med framtidens arbeidsliv med automatisering, eldrebølge og utenlandsk konkurranse

så er det gjennom et tilstrekkelig antall og kvalifiserte fagarbeidere at vi skal håndtere

utfordringene. Da må vi ta et tak innen rekruttering, sørge for et sterkt faglig innhold i

læretiden og garantere for at lærlingene får et trygt og sikkert møte med arbeidslivet.

Rekruttering til yrkesfag må starte med mer praksis for alle i grunnskolen og styrket rådgiving

og karriereveiledning i ungdomskolen.

Allerede i første år på videregående skole må elevene sikres praksis i arbeidslivet gjennom

YFF (yrkesfaglig fordypning). Arbeidsplassene som ønsker å ta inn lærlinger må være tidlig

ute med å tilby YFF.

Norge trenger flere fagarbeider og flere lærlinger, og det må bli mer attraktivt for elever å

velge yrkesfag. Verden er hele tiden i utvikling og de videregående skolene må tilføres midler

til teknologi og utstyr. Elevene trenger opplæring på det utstyret de vil møte i arbeidslivet,

enten på skolen eller ved hospitering.

Flere vil velge yrkesutdanning hvis vi benytter opplæringslovens muligheter til å gjennomføre

fagutdanningen på andre måter enn to år på skole og to år på arbeidsplass. Noen kan ha nytte

av å begynne i arbeide før skolen, andre kan gå ett år på skole før utplassering.

Telemark Arbeiderparti mener lærlingtilskuddet må økes, og det må gis økonomisk

kompensasjon til lærebedrifter som tar inn lærlinger med særskilte utfordringer. Det eksisterer

heldigvis ingen aldergrense for å ta en fagutdanning, men fylkeskommunene må sikres

finansiering av voksne lærlinger.

Framtidens verdiskapere forutsetter mer fokus på entreprenørskap i både grunnskole og

videregående skole. Det er derfor viktig at både kommunene og fylkeskommunen

samarbeider med Ungt Entreprenørskap.

Som et ledd i å gjøre yrkesfag mer attraktivt må fagbrev gi rett til høyere utdanning innenfor

sitt kompetanseområde. I dag gjøres dette gjennom yveien i tekniske fag, og den muligheten

må utvides til alle fagretninger.

Det bør innføres et lærlingebevis som gir lærlinger de samme fordeler som studentbevis. Det

er også viktig å gi veiledning til studenter og lærlinger på vei ut i arbeidslivet.

**Uttalelse nummer 6:**

Vi har et stort internasjonalt ansvar

Arbeiderpartiet har alltid vært og er en sterk internasjonal og solidarisk organisasjon. Når

Arbeiderpartiet nasjonalt nå skal utforme ny politikk på migrasjonsområdet er det viktig at

denne politikken har en klar forankring i vårt sosialdemokratiske verdigrunnlag, og at den er

basert på solidaritet med de som flykter. Vår flyktningpolitikk må være rettferdig og human.

Den må forene stabile og langsiktige regler med en vellykket integrering, og den må basere

seg på et internasjonalt samarbeid og regelverk.

Barn på flukt er en spesielt sårbar gruppe, både om de er på flukt sammen med familie, men

ikke minst om de er på flukt alene. I saker som omhandler barn skal hensynet til barnets beste

veie tungt.

Arbeiderpartiet vil føre en human asylpolitikk som tar imot de som trenger beskyttelsen mest.

Arbeiderpartiet vil ta imot de som kan integreres i det norske samfunnet, men også de

ressurssvake. Norge skal ta imot flyktninger som er handikappet og legge til rette for at også

de blir godt integrert i samfunnet.

FNs Høykommissær for flyktninger ber flest mulig land ta imot flere kvoteflyktninger. Antall

overføringsflyktninger som er klar for å bli bosatt har de siste årene økt dramatisk. Dette er

flyktninger som har meget stort behov for å komme til land som kan gi dem sikkert og varig

opphold.

Arbeiderpartiet mener at:

 Norge ikke legger til rette for brudd på menneskerettigheter og flyktningkonvensjonen

gjennom avtaler med tredjeland for å hindre at asylsøkere kommer til Norge

 alle voksne og barn med beskyttelsesbehov får samme rettigheter i Norge

 Norge ikke inngår, eller støtter, returavtaler med land som har grove brudd på

menneskerettighetene

 UNCHRs anbefalinger om hvilke flyktninger landene skal ta imot må følges, og at det

er problematisk at mottakerland setter strenge krav til utdanning, arbeidserfaring og

lignende

 solidaritetspotten skal økes og benyttes slik at det blir bedre integrering og tryggere

retur av flyktninger

 mindreårige asylbarn sine søknader prioriteres, og skal vurderes innen 3 måneder

 Norge skal forplikte seg til å ta imot et høyt antall kvoteflyktninger sammen med

kommunene.

**Uttalelse nummer 7**

God rettsikkerhet og trygghet nært folk!

Telemark Arbeiderparti er bekymret for Høyreregjeringens svekkelse av politidistriktene og

domstolene. Prisen for svekkelsen er det ofre for kriminalitet som betaler den høyeste prisen

for. Norgeshistoriens største politireform er ute av kurs, gjennomføringen står til stryk og

Telemark Arbeiderparti krever at Høyreregjeringen lytter til kritikken som tydelig rettes både

fra objektive forskingsrapporter, underveisevalueringer, ansatte og tillitsvalgte i politi og

rettsvesen.

Politireformen vil havarere om ikke den finansieres i tråd med de behov som politidistriktene

og særorganene melder. Regjeringen må straks dekke de driftsunderskudd som er rapportert

og sørge for bemanning og investeringer som er nødvendig for at befolkningens sikkerhet og

krav til beredskap blir ivaretatt.

Forliket om politireformen som ble vedtatt i Stortinget i 2015 er brutt av Regjeringen. Både

tillitsvalgte, vernetjenesten og enkelte politiledere roper nå et varsku. Mangelen på

driftsmidler og penger til nødvendige investeringer i materiell, tvinger politidistriktene til

drastiske kutt. Dette fører til bortfall av tjenestetilbud, sentralisering av tjenester og en svekket

sikkerhet for befolkningen. Dette er stikk i strid med innholdet i politireformen og strid med

gjentatte Stortingsvedtak. Telemark Arbeiderparti tar på alvor de klare tilbakemeldingene som

nå kommer fra ansatte, tillitsvalgte og vernetjenesten.

Høyreregjeringens svake satsing på drift av justissektoren fører til dårligere rettsikkerhet for

folk. Køene ofre for kriminalitet nå står i som en konsekvens av kuttpolitikken er uverdig.

Telemark Arbeiderparti mener det er en hån mot ofre for kriminalitet at kriminelle gis

strafferabatt som følge av store kapasitetsproblemer og ventetid for behandling av

straffesaker.

Slik situasjonen er nå står ofre for kriminalitet i kø for både å anmelde, venter i verste fall i

flere år mens etterforsking pågår og ny kø venter i domstolene. Har du rett på

voldsoffererstatning er det kø også her. Telemark Arbeiderparti mener de etablerte FrP-køene

må fjernes og at regjeringen må ta grep i både revidert nasjonalbudsjett for 2019 og i ordinært

statsbudsjett for 2020.

Telemark Arbeiderparti krever at regjeringen tar helheten i straffesakskjeden på alvor og

sørger for å stanse underfinansieringen av landets domstoler. Telemark Arbeiderparti vil ha

økte ressurser til domstolene, samt etablere en hurtigdomstol i Telemark for mindre alvorlige

forbrytelser etter modell fra Oslo tingrett.

Telemark Arbeiderparti hegner om alle våre tre domstoler i Telemark. Vi har tingrett og

lagmannsrett i Skien, tingrett og jordskifterett i Kviteseid og tingrett på Notodden. Vi er

kritiske til at Justisdepartementet har bedt Domstolskommisjonen forskuttere strukturdelen av

NOU-arbeidet fra august 2020 til oktober 2019. Vi mener kvalitet og struktur henger sammen.

Telemark Arbeiderparti mener Stortinget ikke bør behandle endringer i domstolstrukturen før

hele NOU-arbeidet er sluttført.

Telemark Arbeiderparti er bekymret for Høyreregjeringens svekkelse av politidistriktene og

domstolene. Prisen for svekkelsen er det ofre for kriminalitet som betaler den høyeste prisen

for. Norgeshistoriens største politireform er ute av kurs, gjennomføringen står til stryk og

Telemark Arbeiderparti krever at Høyreregjeringen lytter til kritikken som tydelig rettes både

fra objektive forskingsrapporter, underveisevalueringer, ansatte og tillitsvalgte i politi og

rettsvesen.

**Resolusjon 1**

Psykisk helse

I årene fra 2008 til 2015 døde det 1910 pasienter i psykisk helsevern i selvmord. Samtidig

fikk i underkant av 200 000 mennesker behadnling innen psykisk helsevern.

Tall fra 2016 viser at det dør 630 mennesker til selvmord i Norge hvert år.

Disse pasientene var enten under behandling eller nettopp avsluttet behandling.

I tillegg til selvmordsproblematikk er det stadig flere voksne som har utfordringer med

depresjon og angst samtidig som de såkalte tyngre diagnosene som fks psykose øker.

Det har de siste årene vært en jevn økning av diagnoser satt på barn under 18 år. Vi ser

også en negativ samfunnsutvikling som beveger seg mot et mer individuelt samfunn og

trenden med økt ensomhet øker blant studenter, unge voksne og eldre. Ensomhet

forvolder ofte både depresjon og alvorlig angst.

I den eldre befolkningen har 1-4% alvorlig depresjon. Sammenlignet med den øvrige

befolkningen er forekomsten av alvorlig depresjon dobbelt så høy i aldersgruppen 70-85 år.

Mindre alvorlige depresjoner har en forekomst på 4-13%. Dobbelt så mange kvinner

som menn har depresjon.

I Norge er det funnet en forekomst av depresjon hos 32% av sykehjemspasienter.

Sammenlignet med den øvrige befolkningen er forekomsten av alvorlig depresjon dobbelt

så høy i aldersgruppen 70-85 år.

Ifølge fylkeslegen ligger Telemark relativt høyt oppe på listen når det gjelder medisiner for

psykiske utfordringer utskrevet fra fastlegene.

Dette ønsker vi i Telemark Arbeiderparti å få ned ved å prioritere tidlig innsats i barne og

ungdomskolen, gode møteplasser i kommunene og et sterkt ettervern av pasienter.

I Norge har vi ”nulltoleranse” ovenfor dødsfall i trafikken.

Telemark Arbeiderparti vil jobbe for å få ”nulltoleranse” på selvmord i eget fylke samtidig

som vi vil jobbe for å likestille mental helse med fysisk helse.

Vi ønsker et fylke hvor vi ser hverandre og hvor ensomheten og den mentale helsen blir

tatt på alvor.

Vi anser det som en selvfølge at alle innbyggere i Telemark skal få riktig og tidlig hjelp,

samt oppfølging når de har langvarige -og akutte utfordringer med sin mentale helse.